section_heading: Opis
paragraph_text: Uska stambena trokatnica na istočnom dijelu supetarske rive. Građena je od pravilnih klesanaca, a na prvom katu je balkon čiju profiliranu ploču nose dvije dvostruko profilirane konzole s ogradom od jednostavnih kamenih stupića. Balon se preko lučnog mosta spaja s južnom kućom. Izrazitoj vertikalnosti kuće s kraja 18. st. pridonosi njeno usko pročelje i postavljanje otvora u istoj osi.